לו ויליאמס

לואיס טיירון "לו" ויליאמס (באנגלית: Louis Tyrone "Lou" Williams; נולד ב-27 באוקטובר 1986) הוא כדורסלן עבר אמריקאי ששיחק בעמדות הרכז והקלע בליגת ה-NBA. ויליאמס נולד בממפיס, טנסי וגדל בסנלוויל שבמדינת ג'ורג'יה. בנעוריו נחשב ויליאמס לאחד משחקני התיכונים המבטיחים בארצות הברית ואף נבחר בשנתו האחרונה בתיכון לשחקן המצטיין של ג'ורג'יה בליגת התיכונים ('Georgia's Mr. Basketball'). בסיום לימודיו הודיע ויליאמס שישחק באוניברסיטת ג'ורג'יה, אך בסופו של דבר התחרט ונרשם ישירות לדראפט ה-NBA של 2005. אחרי הופעות חלשות באימונים שלפני הדראפט, נבחר ויליאמס בבחירה ה-45 בדראפט 2005 על ידי פילדלפיה 76'. בשנותיו הראשונות בקבוצה זכה ויליאמס לדקות משחק מועטות, והוא תפקד כשחקן ספסל שולי ברוטציית הקבוצה. עונת 2007/2008 הייתה עונת הפריצה של ויליאמס, כשהוא זוכה לדקות משחק רבות יותר בעקבות עזיבתו של כוכב הקבוצה דאז, אלן אייברסון, לדנוור נאגטס. בעונה זו תרם ויליאמס 11.5 נקודות בממוצע למשחק, אחרי שקלע רק 3.5 נקודות בשתי עונותיו הראשונות בליגה. ב-4 באוגוסט 2008 חתם ויליאמס על חוזה חדש עם פילדלפיה 76' לחמש עונות עבור 25 מיליון דולר. בעונת 2011/2012, היה ויליאמס הקלע המצטיין של קבוצתו על אף שעלה מהספסל בכל המשחקים, כשהוא קולע 14.9 נקודות בממוצע למשחק. בסיום אותה עונה ויליאמס סיים במקום השני בהצבעה לתואר השחקן השישי של העונה ב-NBA. ב-12 ביולי 2012 עבר ויליאמס לאטלנטה הוקס לאחר שחתם בקבוצה על חוזה לשלוש שנים עבור כ-15.5 מיליון דולר. באמצע עונת 2012–2013, ב-18 בינואר 2013, סבל ויליאמס מקרע ברצועה הצולבת הקדמית שהשבית אותו ממשחק פעיל עד לסיום העונה. אחרי שתי עונות באטלנטה הועבר ויליאמס בטרייד לטורונטו ראפטורס, ביחד עם זכויות הדראפט על לוקאס נוגיירה, בתמורה לג'ון סלמונס ובחירת סיבוב שני בדראפט 2015. ב-22 בנובמבר 2014 קלע ויליאמס שיא קריירה של 36 נקודות בניצחונה של טורונטו על קליבלנד קאבלירס. בסיום העונה, ב-20 באפריל 2015, הוכרז ויליאמס כזוכה בתואר השחקן השישי של העונה ב-NBA לעונת 2014/2015, ובכך היה לשחקן הראשון שזוכה בתואר במדי טורונטו ראפטורס. ב-9 ביולי 2015 חתם ויליאמס על חוזה ל-3 עונות בלוס אנג'לס לייקרס, עבור כ-21 מיליון דולר. ב-8 בינואר 2016 קלע שיא קריירה של 44 נקודות בהפסד הלייקרס לאוקלהומה סיטי ת'אנדר. ב-22 בפברואר 2017 נשלח ויליאמס בטרייד ליוסטון רוקטס בתמורה לקורי ברואר ובחירת דראפט עתידית. לאורך עונת 2016/2017 קלע שיא קריירה של 17.5 נקודות בממוצע למשחק, ובסיום העונה דורג במקום השלישי בהצבעות לתואר השחקן השישי של העונה. לקראת עונת 2017/2018 עבר ויליאמס בטרייד ללוס אנג'לס קליפרס, יחד עם שישה שחקנים נוספים, בתמורה לשחקן האולסטאר כריס פול. ב-11 בינואר 2018 קבע שיא קריירה כאשר קלע 50 נקודות בניצחון קבוצתו במשחק נגד גולדן סטייט ווריורס. ב-20 בינואר קבע שיא מועדון כשחטף 10 פעמים במשחק הקליפרס מול יוטה ג'אז. ב-8 בפברואר 2018 חתם על הארכת חוזה בקליפרס ל-3 עונות נוספות עבור כ-24 מיליון דולר. בעונת 2017/2018 קבע ויליאמס שיאי קריירה של 22.6 נקודות ו-5.3 אסיסטים בממוצע למשחק, ובסיומה זכה בפעם השנייה בפרס השחקן השישי של העונה. ב-11 במרץ 2019 הפך לשחקן בעל מספר הנקודות הרב ביותר של שחקן ספסל ב-NBA, כאשר עקף את דל קרי שהחזיק בשיא עד אז. במשחק השני של סדרת הסיבוב הראשון בפלייאוף 2019 מול גולדן סטייט ווריורס, השיג ויליאמס 36 נקודות ו-11 אסיסטים, והוביל את קבוצתו לניצחון בתוצאה 135–131 לאחר שהייתה בפיגור של 31 נקודות. בכך רשמו הקליפרס את ה'קאמבק' הגדול ביותר בתולדות פלייאוף ה-NBA. גם במשחק החמישי של הסדרה הצטיין ויליאמס עם 33 נקודות ו-10 אסיסטים, אך בסופו של דבר הודחו הקליפרס בתוצאה 2–4. בסיום העונה זכה ויליאמס בפעם השלישית בקריירה בפרס השחקן העונה. בעונת 2019/2020 במהלך השהות בבועת ה-NBA, לאחר ששהה לצד קרובו שהיה על ערש דווי, בילה וויליאמס במועדון חשפנות יחד עם חברו הראפר ג'ק הארלו, שהעלה תמונה משותפת של שניהם לרשתות החברתיות. בעקבות המקרה נדרש וויליאמס להיכנס לבידוד של 10 ימים ובכך הפסיד שני משחקים. ב-25 במרץ 2021 וויליאמס עבר בטרייד לקדנציה שנייה לאטלנטה הוקס תמורת ראג'ון רונדו. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא לו ויליאמס בוויקישיתוף לו ויליאמס, ברשת החברתית אקס (טוויטר) לו ויליאמס, ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN יהונתן אליהו‏, לו הייתי מלך: לו ויליאמס מגדיר מחדש את אחד התפקידים הקשים ב-NBA, באתר וואלה, 13 במרץ 2019 רשימת שחקני התיכון המצטיינים של ג'ורג'יה ויליאמס מודיע שלא ילמד באוניברסיטת ג'ורג'יה רשימת הנבחרים בדראפט 2005 באתר ה-NBA אלן אייברסון עובר בטרייד לדנוור נאגטס ויליאמס חותם על חוזה חדש בפילדלפיה ויליאמס מסיים במקום השני בהצבעה לתואר השחקן השישי של העונה ב-2012 ויליאמס חותם באטלנטה הוקס ויליאמס קורע את הרצועה הצולבת ומושבת עד לסיום העונה ויליאמס מועבר בטרייד לטורונטו דו"ח המשחק של הראפטורס מול הקאבלירס בו ויליאמס קלע שיא קריירה ויליאמס זוכה בתואר השחקן השישי של ה-NBA לעונת 2014-15 דוח המשחק בין הלייקרס לת'אנדר, באתר הרשמי של ה-NBA,‏ 8 בינואר 2016 לארי סנדרס נחת בקליבלנד, לו ויליאמס עבר מהלייקרס ליוסטון, באתר וואלה, 22 בפברואר 2017 תוצאות ההצבעות לפרסי עונת 2016/2017, באתר basketball-reference.com כריס פול עובר מלוס אנג'לס קליפרס ליוסטון, באתר וואלה, 28 ביוני 2017 "לוס אנג'לס קליפרס הביסה את גולדן סטייט, 50 נקודות ללו ויליאמס", באתר וואלה, 11 בינואר 2018 דוח המשחק בין הקליפרס ליוטה, באתר basketball-reference.com ויליאמס חותם על הארכת חוזה בקליפרס, באתר הרשמי של ה-NBA,‏ 8 בפברואר 2018 פרטי החוזה של ויליאמס בקליפרס, באתר sportando.com,‏ 7 בפברואר 2018 ג'יימס הארדן הוכתר כ-MVP, בן סימונס רוקי העונה, באתר וואלה, 26 ביוני 2018 יהונתן אליהו‏, לו הייתי מלך: לו ויליאמס מגדיר מחדש את אחד התפקידים הקשים ב-NBA, באתר וואלה, 13 במרץ 2019 מדהים: גולדן סטייט איבדה יתרון 31, הקליפרס השוו ל-1:1 עם קאמבק עצום, באתר וואלה, 16 באפריל 2019 לו וויליאמס יצא מהבועה להלוויה, ונצפה במועדון חשפנות, באתר Ynet, ‏26.07.20